== Deltagelse i den nordamerikanske frihedskrig ==
[[1770]]-[[1771|71]] var han tjenstgørende i [[linjeskib]]et ''Sophie Magdalene'' under [[Admiral (søofficer)|admiral]] [[Frederik Christian Kaas (1725-1803)|Frederik Christian Kaas]] på dennes uheldige togt mod [[Algier]]. [[1778]] gik Fisker tillige med en del andre danske søofficerer i fransk orlogstjeneste, ansattes først i admiral Grasses stab og var senere næstkommanderende på forskellige franske [[fregat]]ter. [[1779]] deltog han i erobringen af den engelske ø [[Grenada]] og det derpå følgende søslag; i linjeskibet ''Le dauphin royal'' deltog han under grev Guichons kommando i 3 bataljer mod englænderne under [[George Brydges Rodney, 1. baron Rodney|Rodney]], var derefter med til indtagelsen af [[Belejringen af Yorktown|Yorktown]], hvor general [[Charles Cornwallis]] med 6000 mand måtte overgive sig. Efter flere andre kampe, hvor han deltog i erobringen af 2 engelske [[korvet]]ter,
overværede han [[12. april]] [[1782]] det berømte søslag ved [[Dominique]], hvor Rodney overvandt [[François Joseph Paul de Grasse|grev de Grasse]]. Han modtog ordenen [[Pour le mérite militaire]], og den franske regering udtalte gennem departementet for udenlandske affærer sin anerkendelse af Fiskers optræden. Efter [[Parisaftalen (1783)|fredsslutningen]] [[1783]] hjemkaldtes han og udnævntes til [[generaladjudant]].
Historie